《冬夜咏妓诗》
南北朝·萧放

佳丽尽时年，合瞑不成眠。银龙衔烛烬，金凤起炉烟。

吹篪先弄曲，调筝更撮弦。歌还团扇后，舞出妓行前。

绝代终难及，谁复数神仙。

作者简介：北齐人，字希逸。南朝梁宗室萧祗子。建康陷，随父至邺，父卒，居丧以孝闻。后主(高纬)武平中待诏文林馆。性好文咏，颇善丹青。累迁太子中庶子、散骑常侍。